section_heading: Od 1944. do kraja rata
paragraph_text: U siječnju 1944. Speer je imao zdravstvenih problema uzrokovanih komplikacijama upale koljena. Tijekom njegove odsutnosti izgubio je dio ovlasti koje su uglavnom prenesene na Göringa i Martina Bormanna. Nakon rata Speer je tvrdio kako ga je čelni čovjek SS-a, Heinrich Himmler želio fizički izolirati od bilo kakvog daljnjeg utjecaja na nacističku politiku tako što mu je htio dodijeliti vlastitog liječnika koji bi napravio namjerne propuste u liječenju. Speera je potom liječio osobni prijatelj, Karl Brandt te mu se stanje polako popravljalo.